**PETAK, 15.5.2020.**

Dragi učenici!

Osim što je danas petak, ujedno je i jedan jako važan dan. Znate li koji?

Danas (15. svibnja) je **Međunarodni dan obitelji**. Obilježava se s ciljem da se naglasi važnost obitelji.

Učiteljica Sanja je u Školi na trećem također govorila o obitelji, a mi ćemo ovotjedni Sat razrednika također posvetiti ovom važnom danu.

**SAT RAZREDNIKA – Međunarodni dan obitelji**

Ubrzani tempo života ne ostavlja dovoljno vremena da jedni drugima uvijek uputimo dovoljno pažnje i razumijevanja. Stoga se obilježavanjem ovoga dana želi poslati poruka svima da pokušaju očuvati toplinu, zajedništvo i ljubav u obitelji.

Postoje različite obitelji (velike, male…). Zajednička nota svim obiteljima je ljubav. Ljubav u obitelji je beskrajna. Obitelj je suosjećajna, zabavna, pouzdana, jedinstvena, sposobna praštati, iskrena, zaštitnička, prijateljska…

**Vaš zadatak je sljedeći:**

- U bilježnicu Prirode i društva napišite naslov: Međunarodni dan obitelji

(15. svibnja)

- Napišite ukratko (2-3 rečenice) što vama znači obitelj.

- Nacrtajte kako najviše volite provoditi vrijeme sa svojom obitelji.



S R E T A N V A M D A N O B I T E LJ I ! ! !

„Obitelj je temelj iz kojeg kao djeca idemo u svijet i u koji bi se trebali uvijek radosni vraćati

jer obitelj je uvijek na prvom mjestu“.

**HRVATSKI JEZIK – Nada Zidar – Bogadi: „Zaljubljeni tramvaj“ (čitanka str. 122.)**

Jeste li znali da i prijevozna sredstva mogu biti zaljubljena? Što mislite u koga se zaljubio tramvaj iz ove pjesme?

Što je u stanju učiniti jedan tramvaj kada se zaljubi pročitajte u sljedećoj pjesmi. Nakon što pažljivo pročitate pjesmu, usmeno odgovorite na pitanja sa strane. Također odredite broj kitica u pjesmi, broj stihova unutar svake kitice i lagano olovkom zaokružite riječi koje se rimuju. Ovom pjesmicom usput smo ponovili i veliko slovo u imenima naselja.

Zatim otvorite svoje pisanke i zapišite sljedeće:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

15.5.2020.

Nada Zidar – Bogadi

Zaljubljeni tramvaj

Pjesma govori o tramvaju koji je zaljubljen u more. Otputovat će do naše obale. Zaustavit će se u Severinu na Kupi, Crikvenici, Cresu i Kaštel Gomilici.

ILUSTRACIJA ZALJUBLJENOG TRAMVAJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MATEMATIKA – Dijeljenje brojem 7 (vježbanje i ponavljanje)**

Danas ćete još malo vježbati dijeljenje brojem 7 kako bi u ponedjeljak mogli krenuti na množenje brojem 8. **Riješite zadatke u RB na str. 96./3.,4.,5. i 6. i sve zadatke na str. 97.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Želim vam svima ugodan vikend i uživajte u druženju sa svojom obitelji!

Puno vas pozdravlja vaša učiteljica Bojana!